Михаил Лермонтов
Просяк

Превод от руски: Борис Младенов-Young, 2011

chitanka.info

Пред храма божи, свел глава,

стоял и просил подаяние

бедняк съсухрен, жив едва

от глад, от жажда и страдание.

Къс хляб той молел, полусляп,

със взор излъчващ мъка жива

и някой камък, вместо хляб

сложил в ръката костелива.

Тъй аз те молех през сълзи

за любовта ти на колене.

Тъй безсърдечна беше ти —

без жал се подигра над мене.

М. Ю. Лермонтов

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.